ԱՄՓՈՓԱԹԵՐԹ  
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ
 ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1.  ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	17.04.2026թ.

	
	№ 01/9/10167-2026

	Հայտնում ենք, որ  Համաձայն Նախագծի հիմնավորման աշխատանքային պրոցեսի ընթացքում վերջին տարիներին կարիք է առաջացել Կառավարական 2-րդ շենքի օդափոխության, հովացման և ջեռուցման համակարգի համար անհրաժեշտ պահեստամասերի (մաշված կամ ընդհանրապես շարքից դուրս եկած) մասերը փոխարինել նորերով և գումարի չափը ներկայացվել է «Գույքի գնահատման և աճուրդի կենտրոն ՊՈԱԿ-ի կողմից ներկայացված՝ համակարգը սպասարկող կազմակերպության եզրակացության:  
Մինչդեռ Նախագծին կից տեղեկանքում բավարար հիմնավորված չէ այդ ուղղությամբ կառավարության պահուստային ֆոնդից գումարի պահանջը, քանի որ բացակայում է աշխատանքները «Գույքի գնահատման և աճուրդի կենտրոն» ՊՈԱԿ-ի միջոցների հաշվին իրականացվելու անհնարինության վերաբերյալ գնահատումները:
Ելնելով վերոգրյալից, նաև հաշվի առնելով, որ ներկա պահին ՀՀ կառավարության պահուստային ֆոնդում հասանելի ռեսուրսներ առկա չեն և վերջինը չի կարող դիտարկվել որպես ֆինանսավորման աղբյուր, առաջարկում ենք ֆինանսավորման հարցը կարգավորել 1079 ծրագրի 11003 միջոցառմամբ «Գույքի գնահատման և աճուրդի կենտրոն» ՊՈԱԿ-ին հատկացված միջոցների տնտեսումների հաշվին (մասնավորապես՝ պահնորդական ծառայության գծով ծախսի տնտեսված միջոցների հաշվին):
Միաժամանակ առաջարկում ենք գնահատել ՊՈԱԿ-ի պահպանման գծով վերը նշված միջոցառման ընթացիկ տարվա սպասողական կատարողականը (առնվազն պահնորդական ծառայության գծով) և հնարավոր տնտեսումներն ուղղել ՀՀ կառավարության պահուստային ֆոնդ:


	  Ընդունվել է։
 Կատարվել է համապատասխան փոփոխություն։
 




	2. ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	22.05.2026թ.

	
			№ 01/9/13287-2026

	Հայտնում ենք հետևյալը.
1. Նախագծով ներքին աուդիտի ծառայությունների ձեռքբերման համար առաջարկվող 15.0 մլն դրամի հատկացման մասով հիմնավորմամբ նշվել է, որ ծառայությունների ձեռքբերման նպատակով իրականացվել են գնման հարցումներ և գնման հայտերով առաջարկված գները տատանվում են 16.8 մլն դրամից մինչև 24.0 մլն դրամի սահմաններում, սակայն նույն նպատակի համար ՀՀ 2026թ-ի պետական բյուջեով արդեն իսկ նախատեսված 4.9 մլն դրամի պարագայում ստացվում է, որ ներքին աուդիտի ծառայությունը նախատեսվում է ձեռք բերել նվազագույն գնային առաջարկից շուրջ 3.1 մլն դրամ ավել գումարով:
Բացի այդ, նախագծի հիմնավորումներում բացակայում են ներքին աուդիտի գծով լրացուցիչ պահանջի հարցը 1079-11001 միջոցառմամբ Պետական գույքի կառավարման կոմիտեի պահպանման ծախսերի գծով ՀՀ 2026թ-ի պետական բյուջեով նախատեսված գումարի շրջանակներում իրականացնելու անհնարինության գնահատումները:
Հետևաբար, հաշվի առնելով, որ 2026թ-ի պետական բյուջեի 1-ին եռամսյակի արդյունքներով 1079-11001 միջոցառմամբ նախատեսված պահպանման ծախսերի գծով առկա են 50.5 մլն դրամի չծախսված միջոցներ (իսկ առանց աշխատավարձի գծով ծախսերի՝ 16.8 մլն դրամ)՝ առաջարկում ենք ներքին աուդիտի ֆինանսավորման հարցը այս փուլում կարգավորել 1079-11001 միջոցառման համար բյուջեով նախատեսված միջոցների շրջանակներում՝ եռամսյակային տեղաշարժի միջոցով, իսկ լրացուցիչ գումարի հատկացման հարցին անդրադառնալ 4-րդ եռամսյակում՝ հնարավոր տնտեսումների բացակայության վերաբերյալ գնահատումների առկայության պարագայում:
Միաժամանակ, առաջարկում ենք ներքին աուդիտի ծառայությունը ձեռք բերել նվազագույն գնային առաջարկով, իսկ դրանից ավել պահանջվող 3.1 մլն դրամն ուղղել ՀՀ կառավարության պահուստային ֆոնդ:
2. Նախագծում առկա խմբագրական թերությունների վերաբերյալ առաջարկում ենք.
ա/ N3 հավելվածի վերնագրում «լրացումը» բառը փոխարինել «փոփոխությունը» բառով, իսկ աղյուսակում նշված՝ «ավելացումները նշված են դրական նշանով» ձևակերպումը հանել՝ հաշվի առնելով, որ աղյուսակում ավելացում չի նախատեսվում:
բ/ N6 հավելվածում 48811100, 30211190 և 31151120 ԳՄԱ կոդերի անվանումներն անհրաժեշտ է նշել համապատասխանաբար «էլեկտրական փոստի համակարգեր», «անձնական համակարգիչներ» և «անխափան սնուցման աղբյուրներ»՝ ՀՀ կառավարության 13.04.2017թ. N 390-Ն որոշման 4-րդ հավելվածի 3-րդ կետով սահմանված և գնումների պաշտոնական տեղեկագրում հրապարակված գնումների միասնական անվանացանկի անվանումներին համապատասխան:

	 
   1․ Ընդունվել է։
Հավելվածներում կատարվել է համապատասխան նվազեցում։











Կոմիտեն ներկա պահին 1079-11001 միջոցառմամբ  նախատեսված պահպանման ծախսերի գծով չունի ազատ ֆինանսական միջոցներ։ 












2․Ընդունվել է։
 Կատարվել են համապատասխան փոփոխություններ։




